Instagram: 135 ming dollarga mashina olgan Shohruxxon, ilk marta ona bo’ladigan Dineyra, Baby Mohiga atalgan syurpriz

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
Asal Shodiyeva sahifasiga o‘g‘li va Shohruxxonning yangi suratini joyladi.

Shohruxxon narxi 135 ming dollarga teng Lexus LX 570 avtomobilini sotib oldi. Xonanda bu kun hayotidagi eng quvonchli kun bo‘lganini ta’kidladi.
O‘zbek raqs san’atida o‘z o‘rniga ega bo‘lgan mahoratli raqqosa Parizoda ikkinchi qizi Sa’diyani tug‘ilgan kuni bilan tabrikladi. Sa’diya 7 yoshga to‘ldi.

Xonanda, aktrisa Dineyra 37 yoshida ilk bor ona bo‘lishini ma’lum qildi.
Shahzoda muxlislari tomonidan effekt berilib tayyorlangan suratini obunachilariga ko‘rsatdi.

Baby Mohi’ning turmush o‘rto‘gi unga kutilmagan sovg‘a tayyorladi. Bloger turmush o‘rtog‘i bilan Dubayga bordi va juftlik u yerda asal oyini o‘tkazmoqda.

“Maktabimda”, “Tentakcham” nomli va bir qancha xit taronalar ijrochisi Hamdam Sobirov tez kunda yangi taronasiga ishlangan klipini premyera qilishini ma’lum qildi.
Aktyor Umid Iskandarov 2011-yilda tushgan suratini e’lon qildi.

Sport mashg‘ulotlari bilan shug‘ullanishni yoqtiradigan aktrisa Zarina Nizomiddinova yangi suratini muxlislariga ko‘rsatdi.

Aktrisa Zilola G‘ulomova suratga tushish jarayonlarining birida arazlab u yerni tark etdi. Bunga tarsaki tushirish sahnasi va rejissor yordamchisining kutilmaganda aktrisaga tarsaki tushirishi sabab bo‘lgan.
Turkiyaning mashhur aktyorlaridan biri Engin Akyurek sahifasiga yangi suratini joyladi.

Instabloger Liil Xurramov va yosh, iste’dodli xonanda Shirin Abdullayevaning uzoq qarindoshligi ma’lum bo‘ldi. Videoda Shirinning opasini, “Novda” filmidagi obrazi orqali tanilgan aktrisa Gulinur Abdullayevani ham ko‘rish mumkin.
Lola sahifasiga qizalog‘i Aishaning yangi suratini joyladi.

Aktyor Shohrux Hamdamov hamkasbi Nigina Anarbayeva bilan ishlash yoqimli ekanligini aytdi va u bilan tushgan suratini muxlislariga ko‘rsatdi.

Turkiyaning Istanbul shahrida jigar saratonidan davolanayotgan aktrisa Ra’no Shodiyevaning turmush o‘rtog‘i uni ruhan qo‘llab-quvvatlamoqda. Aktrisa sahifasiga turmush o‘rtog‘i bilan kimyoviy muolaja olish jarayonida raqsga tushgan videosini joyladi.
Aktyor Tohir Saidov Istanbulda rafiqasi Dilobar Saidova bilan tushgan suratini muxlislariga ko‘rsatdi.

Rayhonning turmush o‘rtog‘i Farhod Alimov yangi mashina sotib oldi. U elektromobil sotib olishni uzoq o‘ylaganini va Toshkentdagi ko‘plab avtosalonlarni aylanganini aytdi.